作者：王沂孙
词牌/韵律：绮罗香

paragraphs: 屋角疏星，庭阴暗水，犹记藏鸦新树。
试折梨花，行人小阑深处。
听粉片、簌簌飘阶，有人在、夜窗无语。
料如今，门掩孤灯，画屏尘满断肠句。
佳期浑似如水，还见梧桐几叶，轻敲朱户。
一片秋声，应作两边愁绪。
江路远、归雁无凭，写绣笺、倩谁将去。
谩无聊，犹掩芳樽，醉听深夜雨。